Helsingin yliopiston ylioppilaskunta

Yhteiskunnallisen vaikuttamisen valiokunnan (YHVA) kokous 5/2016

*Ke 24.8.2016, klo 16.15*

*Kaisa-talon kahvila Gaudeamus*

Läsnä: Tiia Sorsa (puheenjohtaja), Tuomas Kaivola (sihteeri), Olli-Pekka Toivanen, Timo Kalliokoski, Henna Pursiainen

1. **Kokouksen avaus**

Sorsa avasi kokouksen ajassa 16.15.

1. **Pöytäkirjan tarkastajien valinta**

Pöytäkirjan tarkastajiksi valittiin Henna Pursiainen ja Olli-Pekka Toivanen.

1. **Esityslistan hyväksyminen**

Esityslista hyväksyttiin.

1. **Toukokuun kokouksen pöytäkirjan hyväksyminen.**

Pöytäkirja hyväksyttiin.

1. **Syksyn ohjelma**

Käytiin läpi YHVAn toimintasuunnitelmassa mainittuja tapahtumia.

– Avajaiskarnevaalit 5.9.

Sorsa on ilmoittanut YHVAn Avajaiskarnevaaleille. Avajaiskarnevaalit järjestetään Päärakennuksen 1. kerroksessa klo 14–18. YHVAlla ei ole omaa ständiä: YHVA on paikalla ja jakaa esittelylehtisiä ja karkkeja. Sorsa vastaa karkeista ja esittelylehtisistä.

Paikalla ovat klo 14–14.30 Sorsa ja mahdollisesti Kalliokoski, klo 14.30–16.00 Toivanen ja klo 16 eteenpäin Kaivola.

Pursiainen ilmoitti, että aamupäiväksi tarvitaan vielä järjestelijöitä. Ilmoittautua voi osoitteeseen

emi.maeda[a]helsinki.fi. Sorsa pääsee mahdollisesti auttamaan.

– Fuksiseikkailu 28.9.

Fuksiseikkailun rastit pidetään klo 16–20.

YHVA järjestää rastin yhdessä koulutuspoliittisen valiokunnan ja kulttuurivaliokunnan kanssa. Teemana on ”runollisen mielenosoituksen järjestäminen”. Paikasta ei ole vielä varmuutta.

Keskusteltiin tapahtuman järjestämisestä. Aikaa rastilla on 10 minuuttia, ja osallistujia on luultavasti paljon, joten rastin sujuvuuteen tulee kiinnittää huomiota. Rastilla on oltava kaksi suorituspistettä.

Valiokunnat esitellään lyhyesti ennen rastitehtävää. Paikalle voi tuoda esittelylehtisiä ja blogiin voi olla esimerkiksi QR-koodi. Esittely on voitava tehdä myös englanniksi kansainvälisiä opiskelijoita varten. Sorsa hoitaa rastin pitämiseen tarvittavat materiaalit.

Rastin järjestäjillä on Facebook-keskusteluryhmä, jossa rastin pitämisestä voidaan keskustella.

HYY järjestää rastinpitäjille info-illan 13.9. klo 17–19 Mannerheim-Salissa.

– Kehitysyhteistyöviikko 10.10.–14.10.2016.

YHVA järjestää elokuvanäytöksen Tomorrow-dokumentista. Tilaisuudessa voidaan myös keskustella elokuvan teemoista. Esityspäiväksi on sovittu torstai 13.10. Aika on vielä avoin. Näytös pidetään Mannerheim-salissa, ja Sorsa tuo kannettavan tietokoneen esittämistä varten.

Kaivola kysyy kehy-viikon järjestäjiltä esitysaikaa, mahdollisuudesta käyttää budjettia tarjoiluihin sekä tuleeko kehy-viikon edustaja alkuun keskustelemaan elokuvan teemasta ja kehy-viikosta.

Kehy-viikon koordinaattorin kanssa on sovittu tapahtuman budjetista, joka on 200 euroa (170 euroa elokuvan esitysoikeuteen, 15 euroa Teosto-korvauksiin sekä 15 euroa mahdollisiin muihin kuluihin tai tarjoiluihin). Kehy-viikko vastaa tapahtuman kuluista.

Pursiainen selvittää, voiko YHVA solmia esitysoikeudesta sopimuksen vai tulisiko kehy-viikon järjestäjien tehdä sopimus.

– Asunnottomien yö 17.10.

YHVA osallistui viime vuonna asunnottomien yöhön.

Päätettiin, että YHVA osallistuu tänä vuonna sosiaalisen median kautta. Esiin voi nostaa esimerkiksi opiskelijoiden asunnottomuuden (opiskelijan kaupunki -tutkimus). Mahdollisia kanavia ovat blogi-kirjoitus, facebook-päivitykset sekä HYYn kautta Twitter- tai Instagram-julkaisut. Jos halutaan hyödyntää HYYn kanavia, valmiit viestit voi laittaa sähköpostilla Pursiaiselle.

– YHVAn blogin tila

Blogin sisällön osalta ollaan julkaisuaikataulussa.

Keskusteltiin blogin kehittämisestä vierailijakirjoitusten avulla. Blogiin voidaan kutsua ulkopuolisia kirjoittajia ja HYYn jäseniä voidaan tiedottaa mahdollisuudesta kirjoittaa blogiin.

Sorsa kirjoittaa asiasta mainostekstin, joka menee Pursiaisen kautta HYYn jäsenkirjeeseen.

Aihetta voidaan käsitellä lisää seuraavassa kokouksessa.

1. **Ilmoitusasiat**

* Pride-sitsit 1.7.

Kaivola kertoi, että sitsit olivat onnistuneet.

Sorsa kertoi, että perinnöksi seuraavan vuoden Pritsien järjestäjille jätetään Google Drive -kansio, jossa ylhäällä käytännön asioita.

* Kuntavaalikampanja

Kuntavaalit ovat tulossa ensi vuonna. Pursiainen voi tulla seuraavaan kokoukseen esittämään HYYn vaikuttamistoimia.

* Haalarimerkit

Kalliokoski laittaa haalarimerkit tilaukseen. Merkkejä tilataan sovitun budjetin sallima määrä.

* Miten maailmaa muutetaan -tapahtuma

Sorsa kertoi tapahtumasta. Todettiin, että tapahtuma on jo täynnä.

1. **Seuraavan kokouksen ajankohta**

Seuraava kokous pidetään 20.–23.9.2016 ajanjaksolla.

Kaivola tekee kokousajasta Doode-kyselyn, joka julkaistaan YHVAn sähköpostilistalla, facebookissa sekä fuksiseikkailurastin facebook-ryhmässä. Näin seuraavassa kokouksessa voidaan keskustella rastin käytännön järjestelyistä.

1. **Kokouksen päättäminen**

Sorsa päätti kokouksen ajassa 17.24.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tiia Sorsa, puheenjohtaja Tuomas Kaivola, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Henna Pursiainen, pöytäkirjan tarkastaja Olli-Pekka Toivanen, pöytäkirjan tarkastaja